PRITARTA

Kaišiadorių rajono savivaldybės administracijos

Švietimo, kultūros ir sporto skyriaus vedėjo

2022 m. vasario 28 d. įsakymu Nr. DS-ŠV-41

PATVIRTINTA

Kaišiadorių suaugusiųjų mokyklos

direktoriaus 2022 m. vasario 28 d. įsakymu Nr.V-12

**KAIŠIADORIŲ SUAUGUSIŲJŲ MOKYKLOS**

**2022–2024 METŲ STRATEGINIS VEIKLOS PLANAS**

**BENDROSIOS NUOSTATOS**

Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai.

Kaišiadorių suaugusiųjų mokyklos tikslas – sėkmingai organizuoti mokyklos veiklą ir užtikrinti efektyvų jos valdymą, telkti bendruomenę sprendžiant aktualius ugdymo klausimus, numatyti, kaip bus įgyvendinti mokymo ir ugdymo veiklai keliami reikalavimai, pasirinkti veiklos kryptis ir tikslingus ugdymo prioritetus, numatyti bei planuoti mokymo pokyčius.

**VIZIJA**

Moderni, naujovėms bei kaitai atvira švietimo įstaiga, teikianti optimalų ir kokybišką formalųjį bei neformalųjį švietimą.

**MISIJA**

Kokybiškai ugdyti ir mokyti mokinius, skatinti jų saviraišką ir norą mokytis visą gyvenimą.

**VERTYBĖS**

Puoselėjamos vertybinės nuostatos: šiuolaikinės technologijos ir inovacijos, individualus požiūris į asmenybę.

**MOKYKLOS KONTEKSTAS**

Kaišiadorių suaugusiųjų mokyklos strateginio plano paskirtis – efektyviai valdyti įstaigos veiklą, numatyti mokyklos vystymo(si) perspektyvas ir prioritetus, nuolatinę kaitą, telkti mokyklos bendruomenę aktualioms problemoms spręsti.

**STRATEGINIS PRIORITETAS**

Mokymas(is) bendradarbiaujant.

**Asignavimai veiklos prioritetams įgyvendinti**

|  |  |
| --- | --- |
| Prioriteto pavadinimas | Asignavimai, tūkst. Eur. |
| Mokymasis bendradarbiaujant | 922,7 |

**VEIKLOS EFEKTYVUMO DIDINIMO KRYPTYS**

Išanalizuosime Lietuvos Respublikos švietimo, mokslo ir sporto ministro įsakymu patvirtintus suaugusiųjų pradinio, pagrindinio, vidurinio programų ugdymo planus ir parengsime bei įgyvendinsime mokyklos ugdymo planą, užtikrinantį mokinių poreikį mokytis visą gyvenimą, ir numatysime pokyčius.

**STRATEGINIS TIKSLAS IR PROGRAMOS**

|  |
| --- |
| Strateginis tikslas - užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. |

|  |
| --- |
| 2. Programa. Ugdymo aplinkos programos įgyvendinimas (02).  1.Programa. Ugdymo turinio programos įgyvendinimas (01). |

**ASIGNAVIMAI STRATEGINIAM TIKSLUI IR PROGRAMOMS ĮGYVENDINTI**

**ŽMOGIŠKIEJI IŠTEKLIAI**

|  |  |  |  |
| --- | --- | --- | --- |
|  | 2022 m. | 2023 m. | 2024 m. |
| Pedagoginių normų ir pareigybių skaičius | 33,09  5,5 | 33,09  5,5 | 33,09  5,5 |
| Išlaidos darbo užmokesčiui, tūkst. Eur. | 836,1 | 836,1 | 836,1 |

**VALDYMO IŠLAIDOS**

**Bendras lėšų poreikis ir numatomi finansavimo šaltiniai (tūkst. Eur.)**

|  |  |  |  |
| --- | --- | --- | --- |
| Finansavimas | 2022 biudžetinių metų asignavimai | 2023 metų projektas | 2024 metų projektas |
| Finansavimo šaltiniai iš viso: |  |  |  |
| 1.1. Iš viso: | 922,7 | 922,7 | 922,7 |
| 1.1.1. Savivaldybės biudžeto lėšos | 82,1 | 82,1 | 82,1 |
| 1.1.2. Valstybės biudžeto specialiosios tikslinės dotacijos lėšos:  -Asignavimai ugdymo reikmėms.  -Klasės spec. ugdymo poreikių turintiems mokiniams. | 837,8  811,8  26 | 837,8  811,8  26 | 837,8  811,8  26 |
| 1.2. Kiti finansavimo šaltiniai  Uždirbtos lėšos | 1,9 | 1,9 | 1,9 |
| 1.2.1. Rėmimo lėšos | 0,9 | 0,9 | 0,9 |

**Programų asignavimai (tūkst. Eur.)**

|  |  |  |  |  |  |  |
| --- | --- | --- | --- | --- | --- | --- |
|  | 2022-ųjų metų asignavimas | | Numatomi 2023-ųjų metų asignavimai | | Numatomi 2024-ųjų metų asignavimai | |
| Ugdymo turinio programos įgyvendinimas (01) | Iš viso | Iš jų darbo užmokesčiui | Iš viso | Iš jų darbo užmokesčiui | Iš viso | Iš jų darbo užmokesčiui |
| 811,8 | 759,5 | 811,8 | 759,5 | 811,8 | 759,5 |
| Ugdymo aplinkos programos įgyvendinimas (02) | 110,9 | 76,6 | 110,9 | 76,6 | 110,9 | 76,6 |

|  |
| --- |
| **IŠORINĖS APLINKOS (PEST) ANALIZĖ** |
| **Politiniai - teisiniai veiksniai.**   1. *Lietuvos pažangos strategija „Lietuva 2030”* apima valstybės viziją ir raidos prioritetus bei jų įgyvendinimo kryptis iki 2030 metų. Valstybės vizija „Lietuva – sumani šalis, kurioje gera gyventi ir dirbti“. Išskiriamos pažangai svarbios vertybės – atvirumas, kūrybingumas ir atsakomybė bei 3 pažangos sritys: visuomenė, ekonomika ir valdymas. Pokyčiai šiose srityse įtvirtins pažangos vertybes ir remsis darnaus vystymosi principais. Pokyčių tikimasi šiose srityse: 1) sumani visuomenė; 2) sumani ekonomika; 3) sumanus valdymas. Strategijai įgyvendinti parengtas 2021-2030 m. Nacionalinis pažangos planas – pagrindinis valstybės plėtros strateginis dokumentas. 2. *2021-2030 metų Nacionalinis pažangos planas* (patvirtintas 2020 m. rugsėjo 9 d. Lietuvos Respublikos Vyriausybės nutarimu), kuriuo siekiama nustatyti pagrindinius ateinantį dešimtmetį valstybėje siekiamus pokyčius, užtikrinančius pažangą socialinėje, ekonominėje, aplinkos bei saugumo srityse. Šis dokumentas strategiškai apsprendžia ir visuomenės švietimo srities laukiamus pokyčius, kuriuos ketinama realizuoti per išsikeltus strateginius tikslus. 2021-2030 m. Nacionaliniame pažangos plane numatyti strateginiai tikslai, dalis tikslų, susijusių su švietimo sritimi: pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos vystymosi ir didinti šalies tarptautinį konkurencingumą; didinti švietimo įtrauktį ir veiksmingumą, siekiant atitikties asmens ir visuomenės poreikiams; stiprinti tautinį ir pilietinį tapatumą, didinti kultūros skvarbą ir visuomenės kūrybingumą.   3. *Lietuvos Respublikos švietimo įstatymas* (su vėlesniais pakeitimais). Vykstant švietimo reformai Švietimo įstatymas koreguotas, papildytas, pakeisti tam tikri Švietimo įstatymo straipsniai, 2021 m. parengta nauja įstatymo redakcija.   1. *Valstybinė švietimo 2013-2022 metų strategija.* Parengta siekiant sutelkti švietimo bendruomenės pastangas esminiams pokyčiams švietimo srityje, tęsia Lietuvos švietimo raidos strateginį planavimą. Esminiai bruožai: - mokymas(is) visą gyvenimą (LT 2030, Europos Sąjungos (toliau – ES) politika, ŠMM politinio lygmens diskusijos); - kūrybinė visuomenė (LT 2030, ES šalių kūrybiškumo indeksas - 32 rodikliai). Šį dokumentą aktualizuoja Lietuvos Respublikos švietimo, mokslo ir sporto ministerijos 2021-2023 metų strateginis veiklos planas, įtvirtinantis šį strateginį tikslą: Lietuvos švietimas – veiklios, solidarios ir besimokančios visuomenės tvarus pagrindas.   5. Kaišiadorių rajono strateginiu plėtros planu iki 2023 m., Mokyklos nuostatais, Mokyklos direktoriaus įsakymais ir kitais teisės aktais. Mokyklos ugdymo proceso organizavimą ir ugdymo turinį reglamentuoja mokyklos ugdymo planas. Tačiau kai kurie Vyriausybės nutarimai apsunkina suaugusiųjų asmenų mokymąsi, pavyzdžiui: privalomojo sveikatos draudimo panaikinimas suaugusiems, besimokantiems pagal suaugusiųjų bendrojo ugdymo programas, netobula socialinių pašalpų, bedarbių pašalpų mokėjimo sistema, neformaliojo suaugusiųjų švietimo „krepšelio“ nebuvimas sudaro kliūtis suaugusiems asmenims tęsti mokslą, mokytis visą gyvenimą ir likviduoti išsilavinimo spragas. Atviros mokyklos galimybės dalyvauti nacionaliniuose ir tarptautiniuose projektuose sudaro sąlygas tobulinti išsikeliamus Kaišiadorių suaugusiųjų mokyklos tikslus ir juos įgyvendinti. |
| **Ekonominiai veiksniai.**  Lietuva orientuojasi į modernų, žiniomis grindžiamą ūkį, todėl žiniomis besiremianti ekonomika tampa prioritetiniu Lietuvos siekiu. Šalies ekonominiai rodikliai (bendrasis vidaus produktas, bendras gyventojų skaičius, gimstamumo rodiklis, mokyklinio amžiaus vaikų skaičiaus mažėjimas, padidėjęs nedarbas arba apribotos darbo galimybės dėl ilgalaikio karantino bei globalinės pandeminės situacijos, bei kiti pokyčiai darbo rinkoje) veikia ir daro įtaką visos šalies švietimui.  Nors švietimas laikomas valstybės politikos sritimi, švietimo sistema finansuojama nepakankamai. Ekonominiai veiksniai nepalankūs suaugusiųjų švietimui ir riboja jų formaliojo ir neformaliojo mokymosi galimybes: didėja skaičius emigruojančiųjų trumpalaikiams darbams, mažos pajamos ir rizika prarasti darbą blogina pamokų, konsultacijų lankomumą (prisijungimą prie MOODLE sistemos skirtu laiku), o tai kartais užkerta kelią mokymuisi. |
| **Socialiniai veiksniai.**  Kaišiadorių miesto gyventojų socialinio aktyvumo mažėjimas, neigiami demografiniai pokyčiai didina Kaišiadorių suaugusiųjų mokyklos socialinį ir integracijos vaidmenį suaugusiųjų pradinio, pagrindinio ir vidurinio išsilavinimo neturinčių asmenų parengimui, sėkmingai socializacijai ir integracijai į darbo rinką. Ekonominiai socialiniai veiksniai skatina suaugusiųjų emigraciją, todėl mažėja suaugusiųjų galimybės mokytis. Šis veiksnys turi įtakos ir besimokančiųjų lankomumui. Tarp besimokančiųjų asmenų gausėja socialinę atskirtį patiriančių mokinių skaičius. Šis veiksnys įpareigoja vykdyti jų integraciją. Mokymasis Kaišiadorių suaugusiųjų mokykloje mažina jų socialinės atskirties grėsmę. |
| **Technologiniai veiksniai**.  Valstybės švietimo strategijos nuostatuose yra akcentuojama švietimo plėtotės kokybė, kuri turi būti užtikrinama modernizuojant bendrąjį ugdymą, atnaujinant mokyklą ir (pa)gerinant švietimo aprūpinimą. Naujos technologijos keičia mokymo(si) sampratą Kaišiadorių suaugusiųjų mokykloje, kadangi dalį tradicinių pamokų jau pakeitė mokymas(is) nuotoliniu būdu. Kiekvienais metais komplektuojamos suaugusiųjų mokinių klasės, kurių mokiniai pradinį, pagrindinį ir vidurinį išsilavinimą įgyja mokydamiesi per Moodle sistemą arba Pravieniškų sektorių skyriuose. Tai kelia nuolatinės kaitos, didėjančio mokytojų profesionalumo ir technologijų modernizavimo iššūkius. Naujos technologijos skatina tarpdalykinę ir vidinę integraciją organizuojant ugdymo procesą virtualiose ir netradicinėse edukacinėse erdvėse. |
| **IŠTEKLIŲ ANALIZĖ:** |
| **Organizacinė struktūra.**  Mokyklos steigėjas – Kaišiadorių rajono savivaldybės taryba. Mokyklai vadovauja direktorius, veiklą koordinuoja pavaduotojas ugdymui, skyrių vedėjas ir pavaduotojas ūkiui ir bendriesiems reikalams.  Mokykloje veikia dvi savivaldos institucijos: Mokyklos taryba, Mokytojų taryba. |
| **Žmogiškieji ištekliai.**  Mokykla - žmonės ir santykiai, tai esminis socialinis kapitalas. Pagarba ir atsakomybė sau ir kitiems, supratimas ir pripažinimas, pasitikėjimas, dėmesys vienas kitam, matyti ir jausti kiekvieną. Solidarių ir bendruomeniškų santykių stiprinimas, veikimas kartu, emociškai saugi aplinka.  2021 rugsėjo mėn. 1 dieną mokykloje mokėsi 416 mokinių. Iš jų:  - 71 mokinys mokyklos suaugusiųjų I-IV klasėse;  - 345 mokinių Pravieniškių skyriuose 3-4, 7-8, I-IV klasėse.  Mokykloje yra 24 klasių komplektai: 4 - suaugusiųjų pagrindinio ir vidurinio ugdymo programų klasėse (I, II, III ir IV), 20 – suaugusiųjų pradinio, pagrindinio ir vidurinio ugdymo mokyklos Pravieniškių skyriuose.  Įstaigos darbuotojų skaičius: mokykloje dirba 36 darbuotojai (29 mokytojai specialistai, 3 nepedagoginiai darbuotojai, 4 administracijos darbuotojai).  Mokytojų kvalifikacinės kategorijos: 1 mokytojas ekspertas, 3 mokytojai metodininkai, 24 vyresniųjų mokytojų, 4 mokytojai. Mokykloje trūksta žmogiškųjų resursų rengiant Europos Sąjungos remiamus projektus. |
| **Planavimo sistema.**  Mokyklos planavimo sistemą sudaro: mokyklos strateginis planas, metinis veiklos planas, mokslo metų ugdymo planas, mėnesio veiklos planai, formaliojo ir neformaliojo švietimo programos, ilgalaikiai dalykų planai.  Mokykloje rengiami ir vykdomi Metodinių grupių pasitarimai bei atestacinės komisijos posėdžiai. Veiklos planavime dalyvauja mokyklos savivaldos institucijos, planai aptariami Mokyklos, Mokytojų tarybos posėdžiuose. Ugdymas planuojamas ir organizuojamas remiantis mokinio poreikių ir patirties pažinimu. Stebima kiekvieno mokinio individuali pažanga ir teikiamas grįžtamasis ryšys. |
| **Finansiniai ištekliai.**  Mokyklos veikla finansuojama iš savivaldybės biudžeto ir mokymo lėšų, valstybės spec. dotacijų. Mokykla turi paramos gavėjo statusą. Mokykla, apskaitydama turtą ir lėšas, vadovaujasi LR buhalterinės apskaitos įstatymu, Finansų ministerijos patvirtinta biudžetinių įstaigų buhalterinės apskaitos tvarka, Lietuvos Respublikos vyriausybės patvirtintais norminiais aktais. Aktyviai veikianti profesinė organizacija orientuota į asmenines darbuotojų, o ne mokyklos, materialinės gerovės didinimą, todėl 1,2 GPM proc. indelis į gimnazijos biudžetą yra labai menkas.  Bendra informaciją apie 2021 metų asignavimus ir jų panaudojimą.  Kaišiadorių suaugusiųjų mokyklos 2021 metams Švietimo programai vykdyti: savivaldybės biudžeto lėšų skirta 80 300 eurai, panaudota 77 227 eurai. Asignavimai ugdymo reikmėms skirta 709 001 eurai, panaudota 709 000 eurai, iš jų: darbo užmokesčiui ir socialiniam draudimui 689 901 Eur, mokymo priemonėms ir vadovėliams įsigyti 330 Eur, mokytojų kvalifikacijai – 62 Eur, IKT – 699 Eur. Skaitmeninio ugdymo plėtrai skirta – 13 500 eurų, iš jų 4 000 ilgalaikiam turtui, panaudota 13 500 Eur. Specialiųjų dotacijų mokiniams turintiems specialiųjų ugdymosi poreikių – 23 700 eurų, panaudota 23 697 Eur. Konsultacijos mokiniams, skirtų mokymosi praradimams konpensuoti – 8 500 eurai, panaudota 8 183 Eur.  Specialiosios programos (įstaigos uždirbtos pajamos) ataskaitinio laikotarpio asignavimų planas - 860 eurų, panaudota 60 Eur.  Nuo metų pradžios gauta 1,2 proc. - 860 eurų. |
| **Materialiniai ištekliai.**  Ryšių sistema, informacinės ir komunikavimo sistemos. Mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai. Prie interneto prijungti 22 kompiuteriai. Mokykloje iš viso yra 62 stacionarus, 34 nešiojami kompiuteriai, 4 interaktyviosios lentos.  Mokytojai geba išnaudoti technologijų teikiamas galimybes ugdymo individualizavimui, mokinių mokymosi motyvacijai stiprinti. Pasitelkiant išmaniąsias technologijas stebima ir planuojama asmeninė pažanga, pagal kiekvieno mokinio poreikius ir darbo tempą pritaikomos užduotys.  Mokykla naudojasi elektroninio pašto paslaugomis, mokinių ir mokytojų registrais, NEC sistema KELTAS, švietimo valdymo informacine sistema ŠVIS. Banko pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Organizuojant nuotolinį mokymą naudojamasi KTU nuotolinio mokymo platforma MOODLE. |
| **Vidaus darbo kontrolės sistema.**  Darbuotojai dirba pagal mokyklos direktoriaus patvirtintus pareigybių aprašus, darbo tvarkos taisykles, mokyklos nuostatus bei darbo planus. Vidaus darbo kontrolės rezultatai aptariami Mokytojų tarybos posėdžiuose, administracijos pasitarimuose.  Įvertinus veiklos stebėsenos bei mokytojų įsivertinimo duomenis, 2022 m. pasirinkta tobulinti šias kryptis:   * Skaitmeninis raštingumas, * Vertinimas, įsivertinimas ir individualios pažangos pamatavimas pamokoje, * Socialinis emocinis intelektas ir emociškai saugios ugdymosi aplinkos formavimas. |
| **SSGG LENTELĖ** |
| **STIPRYBĖS (S)**   1. Mokykla yra atvira ir lanksti organizacija, aktyviai bendradarbiaujanti su kitomis ugdymo ir ne ugdymo institucijomis, palaikanti ilgalaikius ryšius su socialiniais partneriais ir vietos bendruomene. 2. Andragogai ugdomosios veiklos uždavinius derina su mokinių individualiais gebėjimais ir asmenine mokymosi patirtimi. 3. Sudarytos lanksčios mokymo(si) formos, padedančios mokyklos mokiniams derinti mokslą, šeimą ir darbą. 4. Parengtos nuotolinio mokymosi programos ir įvairus ugdomosios veiklos turinys, veiksmingai tenkinami individualūs mokinių poreikiai. 5. Mokyklos mokytojai suvokia nuolatinio mokymosi būtinybę nuolat kintančioje aplinkoje. Siekdami geresnių ugdymo rezultatų jie sistemingai kelia savo profesinę kvalifikaciją, domisi savo ugdymo srities ir švietimo naujovėmis. 6. Vykdomos neformaliojo švietimo programos siekiant mokiniams suteikti papildomų kultūros, istorijos, sporto ir sveikatingumo žinių. 7. Ugdymo procese taikomi aiškūs ir pagrįsti, mokiniui suprantami vertinimo kriterijai ir būdai. Siekiama abipusio grįžtamojo ryšio, padedančio mokytojams pasirinkti tinkamesnes mokymo strategijas, o mokiniams – siekti optimalios asmeninės sėkmės, taisyti mokymosi spragas ir vadovauti pačių mokymuisi. 8. Nuolat analizuojami įvairių mokinių grupių, klasių poreikiai ir pasiekimai. Turima informacija remiamasi nustatant prioritetinius ugdymo(si) kokybės gerinimo mokykloje uždavinius, kuriant ir koreguojant ugdymo turinį, pasirenkant mokymo(si) priemones ir metodus. 9. Mokytojai pripažįsta mokinių skirtybes (asmeniniai ir ugdymosi poreikiai, interesai, gebėjimai, mokymosi stiliai), į kurias atsižvelgia organizuodami mokymą(si), laiku suteikdami pagalbą. |
| **SILPNYBĖS (S)**   1. Mokinių mokymosi motyvacijos, elgesio kultūros stoka, prastas pamokų lankomumas. 2. Mokiniai vengia į(si)vertinti savo mokymosi pasiekimus ir pažangą. 3. Mokiniams trūksta pasitikėjimo savimi ir atsakomybės už savo mokymąsi. 4. Sąlygų ir galimybių savivaldžiam mokymuisi sudarymas. 5. Dėl žinių spragų, mokymosi pertraukos kai kuriems mokiniams trūksta būtinų bendrųjų ir dalykinių kompetencijų. Tų mokinių pažanga, įgyjant kompetencijas, nėra pakankamai sparti. 6. Daliai mokinių trūksta mokymosi motyvacijos, jie ne visada geba išsakyti individualius mokymosi lūkesčius, išsikelti mokymosi tikslus, planuoti ir valdyti laiką. 7. Mokymasis ne mokykloje nėra pakankamai išnaudojamas kaip mokymosi vieta ir šaltiniai dėl suaugusiųjų mokymosi specifikos (mokinių užimtumo dėl darbo, šeiminių aplinkybių, mokymosi laiko ir kt. 8. Pravieniškių skyriuose neįdiegtas internetinis ryšys ir specializuotos kompiuterinės programos neleidžia mokiniams suteikti atitinkamų kompetencijų. 9. Neaktyvus dalyvavimas respublikiniuose, švietimo infrastruktūriniuose, ES infrastruktūriniuose projektuose neleidžia įsisavinti finansinių lėšų pedagogų kvalifikacijos tobulinimui, mokyklos infrastruktūros gerinimui. |
| **GALIMYBĖS (G)**  1. Ugdymo plano dalykų integravimas atliepiant mokinių poreikius.  2. Papildomų švietimo veiklų organizavimas rajono žmonėms teikiant mokymosi visą gyvenimą paslaugas.  3. Nuotolinio mokymo paslaugų plėtojimas.  4. Vertinimo ir įsivertinimo duomenų panaudojimas siekiant aukštesnės mokymo(si) kokybės ir efektyvesnio mokyklos veiklos organizavimo. |
| **GRĖSMĖS (G)**  1. Mokinių skaičiaus mažėjimas.  2. Ūkio lėšų mažėjimas trukdo kurti kokybišką ir saugią mokymosi aplinką.  3. Skirtinga Pravieniškių skyrių sektorių lokalizacija sukuria papildomą darbo krūvį turint tą patį pedagoginių ir nepedagoginių darbuotojų etatų skaičių.  4. Psichotropinių medžiagų plitimas, jų vartojimas tarp mokinių.  5. Mažėjant klasių komplektų skaičiui atitinkamai mažės darbo krūviai, kils grėsmė netekti kvalifikuotų, kompetentingų, mokančių užsienio kalbas, naudojančių šiuolaikines IKT mokytojų. Nukentės paslaugų kokybė. |

**II. 2021 METŲ STRATEGINIO PLANO ANALIZĖ**

|  |
| --- |
| Kaišiadorių suaugusiųjų mokykla (191823464) ugdomąją veiklą vykdo Kaišiadorių suaugusiųjų mokykloje adresu: Gedimino g. 118 Kaišiadorys LT-56166 ir Kaišiadorių suaugusiųjų mokyklos keturiuose Pravieniškių skyrių sektoriuose Kaišiadorių rajone Pravieniškių kaime.  Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai.  Kaišiadorių suaugusiųjų mokyklos tikslas – sėkmingai organizuoti mokyklos veiklą ir užtikrinti efektyvų jos valdymą, telkti bendruomenę sprendžiant aktualius ugdymo klausimus, numatyti, kaip bus įgyvendinti mokymo ir ugdymo veiklai keliami reikalavimai, pasirinkti veiklos kryptis ir tikslingus ugdymo prioritetus, numatyti bei planuoti mokymo pokyčius.  Mokyklos vizija: moderni, naujovėms bei kaitai atvira švietimo įstaiga, teikianti optimalų ir kokybišką formalųjį bei neformalųjį švietimą.  Mokyklos misija: kokybiškai ugdyti ir mokyti mokinius, skatinti jų saviraišką ir norą mokytis visą gyvenimą.  Puoselėjamos vertybinės nuostatos: šiuolaikinės technologijos ir inovacijos, individualus požiūris į asmenybę.  Kaišiadorių suaugusiųjų mokyklos strateginio plano paskirtis – efektyviai valdyti įstaigos veiklą, numatyti mokyklos vystymo(si) perspektyvas ir prioritetus, nuolatinę kaitą, telkti mokyklos bendruomenę aktualioms problemoms spręsti.  Strateginis prioritetas: mokymasis bendradarbiaujant.  2021 rugsėjo mėn. 1 dieną mokykloje mokėsi 489 mokiniai. Iš jų:  - 67 mokiniai mokyklos suaugusiųjų 9–12 klasėse;  - 422 mokiniai Pravieniškių skyriuose 3–4, 7–12 klasėse.  Mokykloje yra 24 klasių komplektai: 4 – suaugusiųjų pagrindinio ir vidurinio ugdymo programų klasėse (9, 10, 11 ir 12), 20 – suaugusiųjų pradinio, pagrindinio ir vidurinio ugdymo mokyklos Pravieniškių skyriuose.  Įstaigos darbuotojų skaičius: mokykloje dirba 36 darbuotojai (29 mokytojai specialistai), 3 nepedagoginiai darbuotojai, 4 administracijos darbuotojai).  Mokyklos veikla finansuojama iš savivaldybės biudžeto ir mokymo lėšų, valstybės spec. dotacijų. Mokykla turi paramos gavėjo statusą.  Materialiniai ištekliai.  Ryšių sistema, informacinės ir komunikavimo sistemos. Mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai. Prie interneto prijungti 22 kompiuteriai. Mokykloje iš viso yra 62 stacionarūs, 34 nešiojami kompiuteriai, 4 interaktyviosios lentos.  Mokykla naudojasi elektroninio pašto paslaugomis, mokinių ir mokytojų registrais, NEC sistema KELTAS, švietimo valdymo informacine sistema ŠVIS. Banko pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Organizuojant nuotolinį mokymą naudojamasi KTU nuotolinio mokymo platforma MOODLE.  Ugdymo organizavimo valdymui veikia mokytojų metodinės grupės, bendriesiems ugdymo klausimams spręsti veikia mokyklos taryba. Vidinei informacijai gauti darbuotojai naudojasi sistemomis: TAMO dienynu, nuotolinio mokymosi platforma MOODLE, DVS KONTORA, el. paštu.  Bendra informacija apie 2021 metų asignavimus ir jų panaudojimą.  Kaišiadorių suaugusiųjų mokyklos 2021 metams Švietimo programai vykdyti savivaldybės biudžeto lėšų skirta 80 300 Eur, panaudota 77 227 Eur. Mokinio krepšelio skirta 709 001 Eur, panaudota 709 000 Eur, iš jų: darbo užmokesčiui ir socialiniam draudimui 689 901 Eur, mokymo priemonėms ir vadovėliams įsigyti 330 Eur, mokytojų kvalifikacijai – 62 Eur, IKT – 699 Eur, skaitmeninio ugdymo plėtrai skirta – 13 500 Eur, iš jų 4 000 Eur ilgalaikiam turtui, panaudota 13 500 Eur. Specialiųjų dotacijų mokiniams, turintiems specialiųjų ugdymosi poreikių – 23 700 eurų, panaudota 23 697 Eur. Mokinių konsultacijoms, skirtoms mokymosi praradimams kompensuoti – 8 500 Eur, panaudota 8 183 Eur.  Specialiosios programos (įstaigos uždirbtos pajamos) ataskaitinio laikotarpio asignavimų planas – 860 Eur, panaudota 60 Eur.  Nuo metų pradžios gauta 1,2 proc. – 860 Eur.  Strateginis tikslas – užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties.  1.Programa. Ugdymo turinio programos įgyvendinimas (01).  Programos tikslas. Visapusiškai tenkinti individualius mokinių ugdymosi poreikius, siekti mokinių mokymosi pažangos ir geresnių mokyklos veiklos rezultatų bendradarbiaujant.  Uždavinys. Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes, tobulinant mokinio individualios pažangos fiksavimą ir mokymąsi bendradarbiaujant. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vertinimo kriterijų pavadinimas | Mato vienetas | 2021 m. | | | | | | Komentaras |
| 2020  Pasiektas  rezultatas | | Planuotas | | Pasiektas | |
| Mokiniai, baigę atitinkamos pakopos programas. | (proc.) | 60 | | 70 | | 63 | | 63 proc. mokykloje besimokančių mokinių įgijo pradinį, pagrindinį ir vidurinį išsilavinimą. |
| Įgijusių pradinį išsilavinimą dalis. | (proc.) | 67 | | 66 | | 81,8 | | 2021 m. 4 klasėje mokėsi 15 mokinių. Pradinio išsilavinimo pažymėjimus gavo 81,8 proc. mokinių. Daugiau nei 2020 m. |
| Įgijusių pagrindinį išsilavinimą dalis. | (proc.) | 90 | | 71 | | 70,1 | | Mokinių, laikiusių pagrindinio ugdymo pasiekimų patikrinimą, įvertinimai.  Lietuvių kalbos ir literatūros PUPP rezultatai mokykloje – 4,9 (pažymio vidurkis).  Matematikos PUPP rezultatai – 5 (pažymio vidurkis).  2020 m. 90 proc. mokinių įgijo pagrindinį išsilavinimą, nes visi mokiniai buvo atleisti nuo PUPP.  2021m. 70,1 proc. mokinių gavo pagrindinio išsilavinimo pažymėjimus. |
| Įgijusių vidurinį išsilavinimą dalis. | (proc.) | 58,7 | | 52 | | 36,4 | | 2021 m. 12 (IV) klasėse mokėsi 137 mokiniai.  Brandos atestatus gavo 50 mokinių, mokymosi pasiekimų pažymėjimus gavo 84 mokiniai. Brandos atestato (diplomo) priedus gavo 3 mokiniai. Vidurinį išsilavinimą įgijo 36,4 proc. mokinių. |
| Pasirinkusių ir išlaikiusių brandos egzaminus skaičius. | (proc.) | 42 | | 42 | | 50 | | Egzaminus laikyti pasirinko 137 mokiniai.  Dėl didelės suaugusiųjų kaitos, migracijos ir išvykimo į kitas įstaigas mokslo metų pabaigoje egzaminus laikė 50 proc. mokinių. |
| Kvalifikacijos tobulinimo valandų skaičius, tenkantis vienam darbuotojui per metus. | (vnt.). | 40 | | 65 | | 109 | | Pedagogai kėlė kvalifikaciją dalyvaudami seminaruose, susijusiuose su socialiniu, emociniu ugdymu ir skaitmeniniu raštingumu.  Visi pedagogai (100 proc.) išklausė seminarus, organizuotus mokykloje:  1. „Psichoemocinės sveikatos stiprinimas ir jos įtaka palankaus mikroklimato kūrimui įstaigoje“ – 16 val.  2. „Skaitmeninis raštingumas ir technologijos klasėje“ – 16 val.  2. „Skaitmeninis pasaulis šiandien“ – 40 val.  3. „Skaitmeninio turinio kūrimas ir valdymas virtualioje aplinkoje“ – 40 val.  4. „Skaitmeninis raštingumas ir technologijos klasėje“ – 40 val. |
| 2. Programa. Ugdymo aplinkos programos įgyvendinimas (02).  Programos tikslas. Kurti kokybišką, saugią, patrauklią ir inovatyvią, higienos normų reikalavimus atitinkančią ugdymo aplinką.  Uždaviniai.   1. Atnaujinti edukacines erdves, atitinkančias higienos normų reikalavimus. 2. Modernizuoti mokyklos ugdymą, ugdymo aplinką, tinkamai aprūpinti būtinomis priemonėmis ir paslaugomis. | | | | | | | | |
| Vertinimo kriterijų pavadinimas | Mato vienetas | | 2021 m. | | | | Komentaras | |
| Planuotas | | Pasiektas | |
| Atnaujintos mokyklos ugdymo (si) aplinkos. | (vnt.) | | 1 | | 2 | | Atnaujintos dvi kompiuterių klasės dviejuose Pravieniškių sektorių skyriuose, pakeistos grindys.  Įvestas internetinis ryšys Pravieniškių skyrių mokytojų kambaryje ir administracijos kabinetuose. Nupirkta 2 nešiojami ir 5 stacionarūs kompiuteriai, 2 nauji spausdintuvai. | |
| Mokymo priemonėms išleistos lėšos, tenkančios vienam mokiniui | Eur. | | 1730 | | 1702 | | Skaitmeninių ir spausdinimo priemonių poreikis patenkintas 100 proc. Vadovėliams ir mokomosios literatūros priemonėms neturėta mokymo lėšų.  Mokytojų darbo vietų ir kabinetų modernizavimo ugdymui poreikis patenkintas 80 proc.  Visi mokytojai 100 proc. aprūpinti nešiojamaisiais kompiuteriais.  Visi mokytojai 100 proc. aprūpinti kanceliarinėms prekėmis (popierius, rašikliai ir kt.), skirta lėšų dalis vienai pedagoginei normai (asmeniškai ir bendriesiems reikalams);  Spausdinimo ir kopijavimo įrangai aptarnauti skirta lėšų dalis vienai pedagoginei normai. 100 proc. | |

**III. STRATEGINIŲ TIKSLŲ IR PROGRAMŲ ĮGYVENDINIMAS**

|  |  |  |  |  |  |
| --- | --- | --- | --- | --- | --- |
| Institucijos strateginiai tikslai ir efekto kriterijai. | | | | | |
| Kodas | | Strateginio tikslo pavadinimas. | | | |
| 01 | | Užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. | | | |
| Strateginio tikslo aprašymas: vadovaudamasi Lietuvos pažangos strategija „Lietuva 2030“, Valstybės švietimo 2013-2022 m. strategija, Bendrosiomis programomis, Bendraisiais ugdymo planais, Lietuvos higienos normomis ir Kaišiadorių rajono savavaldybės 2020-2022 m. strateginiu veiklos planu, mokykla rengia savo ugdymo planą ir įgyvendina suaugusiųjų pradinio, pagrindinio ir vidurinio ugdymo programas, siekdama didinti mokymosi motyvaciją, mokymosi prieinamumą įvairių poreikių bei įvairiomis aplinkybėmis besimokantiems mokiniams, sudaryti sąlygas mokiniams tenkinti saviraiškos poreikius. Siekiant įgyvendinti 2022-2024 m. strateginio plano tikslus bus telkiama visa mokyklos bendruomenė. | | | | | |
| Įgyvendinant šį strateginį tikslą vykdomos programos:  Ugdymo turinio programos įgyvendinimas (01)  Ugdymo aplinkos programos įgyvendinimas (02) | | | | | |
| Vertinimo kriterijaus kodas | Efekto vertinimo kriterijaus pavadinimas | | 2022-ųjų metų | 2023-ųjų metų | 2024-ųjų metų |
| E-01 | Brandos egzaminų, PUPP rezultatai | | Visų pasiekimų rodikliai ne žemesni nei mokyklos 2021 m. rodikliai | Visų pasiekimų rodikliai aukštesni nei mokyklos 2022 m. rodikliai | Visų pasiekimų rodikliai aukštesni nei mokyklos 2023 m. rodikliai |

**VYKDOMOS PROGRAMOS**

|  |  |  |  |  |
| --- | --- | --- | --- | --- |
| Programos pavadinimas | Švietimo programa Kodas 02 | | | |
| Ugdymo turinio programos įgyvendinimas (01) | | | | |
| Biudžetiniai metai | 2022 m. | | | |
| Asignavimų valdytojas | Kaišiadorių suaugusiųjų mokyklos direktorė Jurgita Znatavičienė | | | |
| Pareigybių skaičius | Pedagoginių normų skaičius –33,09 | | | |
| Programos koordinatorius | Direktoriaus pavaduotoja ugdymui Stasė Kacevičienė,  Pravieniškių skyrių vedėjas Rimantas Rušas | | | |
| Programa | Tęstinė | | | |
| Programos parengimo argumentai | Programa įgyvendina Lietuvos pažangos strategijos „Lietuva 2030” nuostatas: sudaryti sąlygas formuotis kūrybingai, atsakingai ir atvirai asmenybei. Ji skirta realizuoti Kaišiadorių suaugusiųjų mokyklos strategines nuostatas – užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. Programa orientuota pagal galimybes siekti individualios mokinių pažangos, aukštesnių jų ugdymo(si) rezultatų, yra skirta darbuotojų mokymuisi ir kvalifikacijos tobulinimui. | | | |
| Programos tikslas | Visapusiškai tenkinti individualius mokinių ugdymosi poreikius, siekti mokymosi pažangos ir geresnių veiklos rezultatų bendradarbiaujant ir užtikrinant veiksmingą kompetencijomis grįstą atnaujinimo ugdymo turinio diegimą. | | | |
| Tikslo įgyvendinimo aprašymas: Mokyklos mokytojai, klasių kuratoriai, atsižvelgdami į specifinius mokinių mokymosi poreikius, teikia pedagoginę, socialinę bei karjeros planavimo pagalbą, teikia rekomendacijas mokiniams, skatina mokinių savarankiškumą ir atsakomybę už savo mokymąsi. Ugdymo turinys konkretinamas ir pritaikomas didinant švietimo prieinamumą ir patrauklumą asmenims, neformaliai per gyvenimo praktiką įgijusiems žinių. Kad galėtų įgyvendinti mokymosi visą gyvenimą siekius mokykloje, mokytojai nuolat kelia kvalifikaciją ir dalinasi gerąja patirtimi.  **Rezultato kriterijai:** Mokiniai, baigę/ įgiję išsilavinimą atitinkamos pakopos programas, (proc.).  **Uždavinys:**  01.01.Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes, tobulinant mokinio individualios pažangos fiksavimą, mokymąsi bendradarbiaujant, atnaujinant ugdymo turinį.  **Produkto kriterijai:**  Įgijusių pradinį išsilavinimą dalis (proc.).  Įgijusių pagrindinį išsilavinimą dalis (proc.).  Įgijusių vidurinį išsilavinimą dalis (proc.).  Pasirinkusių ir laikiusių brandos egzaminus mokinių dalis (proc).  Kvalifikacijos tobulinimo valandų skaičius, tenkantis vienam darbuotojui per metus (vnt.).  **Priemonės:**   * + 1. Užtikrinti kokybišką mokyklos ugdymo plano įgyvendinimą.   01-01-02 Taikyti mokinių pažangos ir pasiekimų vertinimo ir įsivertinimo sistemą siekiant padėti mokiniui save pažinti, mokytis ir resocializuotis visuomenėje.  01-01-03 Tobulinti pedagogų profesines kompetencijas skaitmeninio raštingumo srityse ir rengiantis dirbti su atnaujintu ugdymo turiniu.  01-01-04 Organizuoti mokyklos pedagoginę priežiūrą ir analizę.  01-01-05 Teikti savalaikę ir tikslingą individualią švietimo pagalbą stiprinant mokinių mokymosi motyvaciją, gerinant pažangumo rodiklius, emocinio saugumo užtikrinimą.  01-01-06 Pasirengti atnaujintų bendrųjų ugdymo programų įgyvendinimui.  01-01-06 Pagalba mokiniams tobulinant skaitmeninius gebėjimus.  01-01-07Tinklaveikos palaikymas ir plėtojimas. | | | | |
|  | | | | |
| Programos pavadinimas | | Švietimo programa | Kodas | 02 |
| Ugdymo aplinkos programos įgyvendinimas (02) | | | | |
| Biudžetiniai metai | | 2022 m. | | |
| Asignavimų valdytojas | | Kaišiadorių suaugusiųjų mokyklos direktorė Jurgita Znatavičienė | | |
| Pareigybių skaičius | | 4 personalo darbuotojai | | |
| Programos koordinatorius | | Direktoriaus pavaduotoja ūkio ir bendriesiems reikalams  Inga Butkevičienė | | |
| Programa | | Tęstinė | | |
| Programos parengimo argumentai | | Programa siekiama pagerinti švietimo kokybę, sudaryti suaugusiems mokiniams ir mokytojams palankesnes, sveikesnes ugdymo(si) sąlygas, kurios atitinka Bendrojo lavinimo mokyklos higienos normų ir taisyklių reikalavimus. Siekiama užtikrinti racionalų mokyklos funkcionavimą, programoje numatytos priemonės siejamos su sveikos ir saugios aplinkos kūrimu mokykloje ir jos skyriuose. | | |
| Programos tikslas | | Kurti kokybišką, saugią, patrauklią ir inovatyvią higienos normų reikalavimus atitinkančią ugdymo aplinką. | | |
| Tikslo įgyvendinimo aprašymas: Saugios ir sveikos ugdymosi sąlygos būtinos siekiant tinkamai įgyvendinti valstybės švietimo politiką ir pagrindines jos nuostatas. Mokykloje ne tik svarbu užtikrinti higienos normas atitinkančią aplinką, bet ir atnaujinti esamas patalpas bei kurti naujas edukacines erdves. Tik tokiu atveju mokykla gebės tobulinti ugdymo procesą bei sistemingai gerinti mokyklos veiklos rezultatus.  **Rezultato kriterijus:**  Higienos normų reikalavimų vykdymas, kokybiškos mokymosi aplinkos sukūrimas (proc.)  **Uždavinys:**  **02.01** Atnaujinti edukacines erdves, atitinkančias higienos normų reikalavimus.  **Produkto kriterijai:**  Atnaujintos mokyklos ugdymo(si) aplinkos (vnt.)  Priemonės:  02-01-01 Modernizuoti ir atnaujinti esamas ugdymo(si) erdves.  **Uždavinys:**  **02-02** Modernizuoti mokyklos ugdymą, ugdymo aplinką tinkamai aprūpinti būtinomis priemonėmis ir paslaugomis.  **Produkto kriterijai:**  Mokomųjų kabinetų ir kitų ugdymo patalpų aprūpinimas mokymo priemonėmis ir inventoriumi (vnt.).  **Priemonės:**  02-02-01 Planuoti ir kaupti išteklius, reikalingus ugdymo turinio atnaujinimui.  02-02-02 Atnaujinti IT programinę įrangą, įdiegti internetinį ryšį Pravieniškių sektorių skyrių kompiuterių klasėse.  02-02-03 Skaitmeninių mokymo priemonių, licencijų ir kompiuterinės įrangosįsigijimas (7 nauji kompiuteriai Pravieniškių skyriuose).  02-02-04 Modernizuoti, remontuoti ugdymosi erdves pagal poreikį. | | | | |

|  |  |
| --- | --- |
| **Rizikos veiksnys** | **Veiksmų alternatyva** |
| Nepakankamas finansavimas, darbuotojų per mažas reiklumas savo darbo kokybei. | Ieškoti kitų (rėmėjų, projektų) finansavimo šaltinių.  Nevykdyti plane numatytų su renovacija susijusių priemonių.  Ieškoti veiksnių, motyvuojančių darbuotojus gerinti darbo kokybę. |

**STRATEGINIO PLANO ĮGYVENDINIMO PRIEŽIŪROS PRINCIPINĖS NUOSTATOS**

Kaišiadorių suaugusiųjų mokyklos plano įgyvendinimo priežiūrą vykdo strateginio planavimo darbo grupė, sudaroma kiekvienais metais ir vadovaujama direktoriaus. Strateginio plano įgyvendinimo ataskaitas teikia mokyklos direktorius. Plano vykdymo principai aptariami mokyklos ir mokytojų tarybos posėdžiuose. Strateginio planavimo darbo grupė metų pabaigoje išanalizuoja plano įgyvendinimą ir teikia siūlymus jo koregavimui kitiems metams. Po koreguotos analizės suderinimo mokyklos ir mokytojų tarybos suformuluoja tikslus metiniam veiklos planui ir nustato sritis veiklos kokybės įsivertinimui. Mokyklos metinis veiklos planas, kaip neatsiejama strateginio plano dalis, sudaromas atsižvelgiant į strateginio plano įgyvendinimą.

**VERTINIMO KRITERIJŲ SUVESTINĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vertinimo kriterijus | | |  | Planuojamas rezultatas (metai) | | | | |
| Kodas | Rūšis | Pavadinimas | Mano vnt. | 2021 m. | | 2022 m. | 2023 m. | 2024m. |
| Planuota | Įgyvendinta |
| R-01-01 | Rezultato kriterijus | Mokiniai, baigę/ įgiję išsilavinimą atitinkamos pakopos programas | Proc. | 70 | 63 | 65 | 66 | 67 |
| R-02-01 | Rezultato kriterijus | Higienos normų reikalavimų vykdymas, kokybiškos mokymosi aplinkos sukūrimas | Proc. | 80 | 80 | 81 | 82 | 83 |
| P-01-01-01 | Produkto (programos uždavinio) | Įgijusių pradinį  išsilavinimą mokinių dalis. | Proc. | 66 | 81,8 | 82 | 83 | 84 |
| P-01-01-02 | Produkto (programos uždavinio) | Įgijusių pagrindinį išsilavinimą mokinių dalis. | Proc. | 71 | 70,1 | 71 | 72 | 73 |
| P-01-01-03 | Produkto (programos uždavinio) | Įgijusių vidurinį išsilavinimą mokinių dalis. | Proc. | 52 | 36,4 | 40 | 41 | 42 |
| P-01-01-04 | Produkto (programos uždavinio) | Pasirinkusių ir laikiusių brandos egzaminus mokinių dalis (proc). | Proc. | 42 | 50 | 51 | 52 | 53 |
| P-01-01-05 | Produkto (programos uždavinio) | Kvalifikacijos tobulinimo valandų skaičius, tenkantis vienam darbuotojui per metus. | Vnt. | 65 | 109 | 100 | 105 | 110 |
| P-02-01-01 | Produkto (programos uždavinio) | Atnaujintos mokyklos ugdymo(si) aplinkos. | Vnt. | 1 | 2 | 2 | 3 | 4 |
| P-02-01-02 | Produkto (programos uždavinio) | Mokomųjų kabinetų ir kitų ugdymo patalpų aprūpinimas mokymo priemonėmis ir inventoriumi (vnt.). | Vnt. | 2 | 2 | 3 | 4 | 5 |

PRITARTA

Kaišiadorių suaugusiųjų mokyklos

tarybos 2022 m. sausio 14 d. (protokolo numeris Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_